Diari Oficial de la Generalitat Valenciana


Sumari del DOGV 9683, del 14-09-2023 (2023/9388)

ACORD de 12 de setembre de 2023, del Consell, pel qual s'autoritza una transferència de crèdits per import d'1.077.020 euros, agrupació de romanents, per a la inclusió d'una nova línia de subvenció de concurrència competitiva, en el capítol 7 del programa 451.99 MRR Cultura i Esport, de la Vicepresidència Primera i Conselleria de Cultura i Esport (expedient 09.016/23).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9683

Data del DOGV
:   14-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9388


Data del document
:   12-09-2023

Organisme emissor


Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 12 de setembre de 2023, del Consell, pel qual s'autoritza una transferència de crèdits per import d'1.077.020 euros, agrupació de romanents, per a la inclusió d'una nova línia de subvenció de concurrència competitiva, en el capítol 7 del programa 451.99 MRR Cultura i Esport, de la Vicepresidència Primera i Conselleria de Cultura i Esport (expedient 09.016/23). [2023/9388]  
   
  
Per Resolució de 16 de novembre de 2021, de la Presidència del Consell Superior d'Esports es va publicar l'Acord de la Conferència Sectorial de l'Esport de 8 de novembre de 2021, relatiu a la distribució territorial i criteris de repartiment del Pla de recuperació, transformació i resiliència, i es concedí a la Comunitat Valenciana fons per import de 8.431.662,37 euros. La dotació per a l'exercici 2021 és de 5.508.686,08 euros, i una previsió per a l'exercici 2022 i 2023 de 2.922.976,29 euros per a la realització d'un mínim de sis projectes amb un termini d'execució fins al 31 de desembre de 2025, finançat en el marc del component 26, Foment del sector de l'esport.  
  
El component 26, Foment del sector de l'esport, aborda aspectes tan variats com la digitalització del sector d'esport, la inversió dirigida a optimitzar els recursos i implementar mesures de sostenibilitat ambiental en les instal·lacions esportives, el desenvolupament d'infraestructures que permeten un millor accés a l'activitat física saludable en zones en risc de despoblació, el foment d'hàbits saludables a través de l'esport i l'activitat física, per a millorar la salut i el desenvolupament de sectors específics que promoguen la igualtat i la inclusió en l'esport.  
  
L'import de 5.508.686,08 es va generar en el pressupost de 2022, en el capítol 6 del programa 451.99 MRR Cultura i Esport, centre de despesa 2612, projecte d'inversió EE080, «Eficiència energètica instal·lacions esportives», i aquests crèdits, per tractar-se de fons finalistes procedents d'un organisme de l'Administració de l'Estat, s'han incorporat en l'agrupació de romanents de 2023. D'altra banda, l'import de 2.922.980 euros figura en la Llei de pressupost de 2023, en la línia S9155, «Pla MRR de millora eficiència energètica en centres de Tecnificació Esportiva de la CV», del capítol 7 del programa 451.99, centre de despesa 2612.  
Mitjançant la Resolució de 14 de febrer de 2023, s'aproven les bases reguladores i es convoquen les subvencions de concurrència competitiva per a centres gestionats per municipis, organismes autònoms dependents d'aquests i del sector públic instrumental de la Generalitat Valenciana, que siguen titulars d'instal·lacions esportives qualificades com a centres d'alt rendiment, per un import de global de 4.000.000 d'euros, amb càrrec a l'esmentada línia S9155.  
Per això, i per a donar cobertura a l'esmentada convocatòria per import global de 4.000.000 d'euros, la Vicepresidència Primera i Conselleria de Cultura i Esport proposa la inclusió de la línia de subvenció S9155 en el capítol 7 del programa 451.99 MRR Cultura i Esport per un import d'1.077.020 euros, en l'agrupació de romanents 2023.  
  
Per al finançament, la Vicepresidència Primera i Conselleria de Cultura i Esport proposa efectuar una transferència de crèdits, en l'agrupació de romanents 2023, amb càrrec al capítol 6 del mateix programa, ja que les actuacions programades en aquest projecte són les obres en el centre de tecnificació esportiva de Cheste per un import màxim de 4.385.137,87 euros, i queda la resta del crèdit en situació de disponible.  
  
  
A aquest efecte, i en virtut del que es disposa en l'article 23 del Decret llei 6/2021, del Consell, i en els articles 21 i 23 de la Llei 9/2022 de pressupostos de la Generalitat per a l'exercici 2023, el Consell, a proposta de la Conselleria d'Hisenda, Economia i Administració Pública, adopta el següent  
  
  
  
ACORD  
  
Primer  
Autoritzar una minoració de crèdit en aplicació 82.21.16.9150.036.42.3, per l'import d'1.077.020 euros, en l'agrupació de romanents exercici 2023.  
  
Segon  
Autoritzar un augment de crèdit en l'aplicació 41.80.22.8448.256.32.7 per import de1. 077.020 euros, agrupació romanents exercici 2023, que suposa la inclusió d'una nova línia de subvenció de concurrència competitiva, S9155 «Pla MRR de millora eficiència energètica en centres de Tecnificació Esportiva de la CV», en el capítol 7 del programa 451.99 MRR Cultura i Esport, amb les dades descriptives que es detallen a continuació:  
  
Codi: S9155 Denominació: Pla MRR de millora eficiència energètica en centres de Tecnificació Esportiva de la CV. CAP: 7  
Import: 1.077.020,00 Beneficiaris previstos: municipis, organismes dependents d'aquests i del sector públic instrumental de la Generalitat Valenciana de la CV.  
Mode de concessió:  
concurrència competitiva Descripció i finalitat: modernització dels centres d'alt rendiment esportiu per a aconseguir la millora de la seua eficiència energètica,  
 amb la qual s'espera obtindre una reducció   
de la demanda d'energia primària d'almenys el 30 %.  
Publicar dades: si Aportació GV: 0  
Aportació externa: I70290 transf. de l'Estat O.A. MRR: 1.077.020,00  
  
  
  
Orihuela, 12 de setembre de 2023  
  
La consellera secretària,  
SUSANA CAMARERO BENÍTEZ